Komisijos sprendimas
1998 m. sausio 26 d.
iš dalies keičiantis Komisijos sprendimą 97/467/EB, pateikiantį laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašus
(tekstas svarbus EEE)
(98/103/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus [1], laikinų sąrašų pereinamajam laikotarpiui sudarymo sąlygų su paskutiniais pakeitimais, padarytais Tarybos sprendimu 97/34/EB [2], ypač į jo 2 straipsnio 1 dalį ir 7 straipsnį,
kadangi Komisijos sprendimu 97/467/EB [3] buvo parengti laikini trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašai; kadangi Australijos sąraše, parengtame pagal pirmiau minėtą sprendimą, pirmiausia nurodytos įmonės, gaminančios bėgiojančiųjų paukščių mėsą;
kadangi pagal Tarybos sprendimo 95/408/EB 2 straipsnio 1 dalį trečiųjų šalių, iš kurių valstybės narės leidžia įvežti bėgiojančiųjų paukščių mėsą, sąrašas, bėgiojančiųjų paukščių mėsos importo sąlygos ir sertifikavimas turi būti nustatytas prieš parengiant laikinus trečiųjų šalių įmonių, iš kurių leidžiama įvežti bėgiojančiųjų paukščių mėsą, sąrašus;
kadangi trečiųjų šalių, iš kurių valstybėms narėms yra leista importuoti bėgiojančiųjų paukščių mėsą, sąrašas, sveikatos ir veterinarinio sertifikavimo reikalavimai, kurių reikalaujama šiai mėsai į Bendriją įvežti, dar nenustatyti;
kadangi siekiant darnos, būtina atitinkamai iš dalies pakeisti Sprendimą 97/467/EB;
kadangi Australija taip pat nurodė įmonių, gaminančių ūkiuose augintų medžiojamų gyvūnų mėsą, išskyrus bėgiojančiųjų paukščių mėsą, sąrašo pakeitimus; kadangi į juos turėtų būti atsižvelgta;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 97/467/EB 1 straipsnio 2 dalyje žodžiai "išskyrus bėgiojančiųjų paukščių mėsą" yra įterpiami po žodžių: "(…) ūkiuose augintų medžiojamų gyvūnų mėsą".
2. Sprendimo 97/467/EB 1 straipsnyje tarp 2 ir 3 dalių įterpiama ši dalis:
"2a. Valstybės narė gali leisti įmonėms importuoti bėgiojančiųjų paukščių mėsą iki 1998 m. spalio 1 d."
2 straipsnis
Sprendimo 97/467/EB priedas pakeičiamas šio sprendimo priedu Australijos atžvilgiu.
3 straipsnis
Šis sprendimas skirtas valstybėms narėms.
Priimta Briuselyje, 1998 m. sausio 26 d.